text: Kirk fik lille overskud 
  23 april 2012 kl. 12.30
  Overskuddet i Investeringsselskabet Kirk Kapital i Vejle kom ud af det seneste regnskabsår med et overskud på 25 mill. kr.
  Sidste regnskabsår tjente Kirk Kapital bedre på dets flåde af fly og skibe. Nemlig 400 mill. kr., men aktiekrisen har været dyr for selskabet. Det skriver Vejle Amts Folkeblads netavis.
   - Vi har tjent mindre på vores flåde af fly og mindre på skibsfart, som dog har bidraget positivt til resultatet, siger Bjarne Ammitzbøll, administrerende i Kirk Kapital.
  
  Fortsætter med at investere
  Selskabets flåde af fly tæller 68 styk, mens man selv ejer fire tankskibe og et i fællesskabs med rederiet J. Lauritsen.
  Selskabet fortsætter med at investere. Nemlig i to tankskibe i 2011 og i første kvartal i år har selskabet købt 25 procent af aktierne i EasyPark Holding.
  
  Familie-ejet
  Kirk Kapital blev stiftet i 2007 som et familieejet investeringsselskab. Det er ejet af Gunhild Kirk-Johansen og dennes tre sønner, Anders, Morten og Casper Kirk Johansen.
  